Aalborg Stiftstidende, 1841-09-07
Fædrelandet af sidste Fredag indeholder følgende ikke umærkelige, Efterretning: "Baptist=Præsterne, de Hr. H. Davidson fra Bradford og J. C. Giles fra Leeds, ere igaar ankomne hertil for at petitionere Hs. Maj. Kongen om de her fængslede Baptisters Frigivelse. De ere befuldmægtigede af de engelske Baptist-Menigheder, som omfatte over en halv Million Mennesker, og det er saaledes en høist respectabel Jntercession, som vi haabe vil blive af heldbringende Jndflydelse for de Vedkommende." Vi ville haabe at denne Jndflydelse maa udstrække sig til Baptisterne i hele Landet, og, saa lidet ønskelig end denne Sects Udbredelse er, hæve den retslige Forfølgelse imod Sectens Tilhængere, som paa flere Steder i Landet er foretaget og baade i verdslig og aandelig Henseende maa føre til meget beklagelige Resultater. Det er saaledes bekjendt, at Regimentet her i Aalborg derved har mistet en af sine braveste Sergeanter, Hr. Føltved, der, som bekjendt, erholdt sin Afsked, og er denne Mand, der af alle, som kjende ham, saavelsom af sine Foresatte altid har været agtet for sin exemplariske Vandel, nu aldeles bragt ud af Virkekreds og Erhverv. Vi beklage dette saa meget meere, som det ikke er usandsynligt, at Føltved nok vilde have indvilget i at lade sit Barns Daab foretage, men at han da ved den usædvanlige imod ham af Politi veien anvendte strænge Fremgangsmaade exalteredes og gjordes end mere haardnakket i sin Vægring, der maatte have hans Afskedigelse til Følge. Naar det iøvrigt i en Rapport om det i den Anledning afholdte Politiforhør, som i sin Tid har været indrykket i Dagen", hedder, at Stiftamt, mand Bluhme præsiderede i Retten, da undrer det os meget, at Dagens Redacteur, der jo dog selv er Jurist, har kunnet tage dette for gode Varer, eftersom han vel maatte vide, at en Stiftamtmand saavelsom enhver anden Uvedkommende vel maaskee af Politimesteren kan indrømmes en Plads i en Politiret som assessor auscultane, men ikke er officio kan indfinde sig i en saadan Ret med nogen Slags Myndighed, end sige overtaae et Præsidium, selv om Politimesteren maatte være saa føielig at vige sin Function. Den i Søndags begyndte og til idag fortsatte Fugleskydning var en sand Folkefest. J flere Telte frembodes Forfriskninger og i et andet Telt viste Mad. Petersens Selskab sine Kunster, ligesom Hr. Landskabsmaler Otte havde opstillet sit Camera obscura paa Bakken, og om Aftenen dandsedes paa Pladsen, saa at det hele gav et livligt Billede af Dyrehaven. De nedskudte Gevinster ere følgende: Æbler, 1 hollandsk Ducat, Hr. Guldsmed Ørsness ved eget Skud; Ringen, 12 Sølv Theeskeer, Hr. Reebslager Gleerup, ved Hr. Muurmester JacobienKronen, 1 Sølv Skrivertøi, Hr. Handelsgartner, Chr. Bech, ved Hr. Glarmester Nordqvift; Halsen, i Sølv Flødekande, Hr. Reebslager Gleerup, ved Hr. Sergeant Kjølbye, Halen, 1 Chrystal Sukkerskaal, Hr. Kjøbmand S. Philipson i Ringkiøbing, ved Hr. Regimentsbøssemager Løbnitz; venstre Vinge, 1 Sølv Sukkerskaal. Hr. Guldsmed Ørsness, ved eget Skud; høire Vinge, 1 do Potageskee og 6 Spiseskeer, Hr. Guldsmed Ørsness, ved eget Skud; Brystpladen Kongegevinsten), var ved Avisens Slutning endnu ikke falden. - Festen sluttes iaften med en Soupee hos Hr. Gjæstgiver Petersen.